Wp/rif/Imazighen
Imazighn d iwdan ig izddghn di Tafrikt tagafayt. Llan ktar zi 80 mlyun n Imazighn dg umaḍal, zay-sn 35 mlyun sswaln tutlayt Tamazight, maca ur issin ula d ijj mcḥal nican.
Izwl n Amazigh[edit]
Amazigh[edit]
Amazigh d isem i ssexdamn imazighn xmi ssawaln x ixf nsn. Maca Imazighn n iffus n Ifriqiya ghar sen ismawen msebḍan isem Amazigh(ij) nigh Imazighn (s waṭṭas). Mala nxem ghar isem n "Tamaheq" ad naf beli "Amaheq" d "Amazigh" âlayen d ijj. Minzi "z", s Tmazight n yiffus, iteddwel "h" g awal n Tamaheq. Âawed amenni itasla i "q" n "Tamaheq". Minzi, ira d "gh" tabaddar gha "q" di awal n Tmazight. Awal n imazighn n yiffus d Tamazight din ur illi aṭṭas n awalen ibaṛṛaniyen (taerabt, tafransist nigh tasbanyut) .
Imazighn qaren beli isem "Amazigh" iteena "argaz alelli". Muḥamed Chafik iqqar beli "Amazigh" d isem aqdim. Iwḍan g issnen deg tighri Tamiṣṛit, ufin isem n ijj n taqbilt tamazight qqaren as "mecwec/Meshwesh". Taqblit a temmuṭṭi ghar Miṣṛa, eawed ḥakman x Miṣṛa.
Meshwesh izemmar ad yili d isem Amazigh s iles n Imiṣṛiyyen iqdimen. Muḥamed Chafik iqqar beli iles Amiṣṛi iqellab "z" d "gh" ghar "c/sh". Mala ghars tidet isem n "Mecwec" ad yili "Meze" nigh "Amazigh".
Imeṣṛiyyen ur llin uḥedsen i iḍkan isem "Amazigh". Isem n Imazighn usid deg tira n "Hektaios", "Herodotus" (Maxyes). Zeffar nsen ntef isem n Imazighn ghar "Ibizentiyen" am "Mazikes".
Berber[edit]
Ibaṛṛaniyyen am irumiyen d ieraben semman imazighn "Berbers" nigh "Barbar". Isema ur t-ssexdamen Imazighn deg iles nsen (Tamazight), maca ssexdaman-t s Taârabt nigh ils n irumiyyen am Tafransist d Tinglizt.
Ismawen nniḍen[edit]
Imazighen tugha ghar sen ismawen zig-sen twassnen ghar irumiyen d iyunaniyen d Imiṣṛiyen Iqdimen.
- Imiṣṛiyyen: tugha(ja) snen Imazighen s aṭṭas n ismawen am RBW/LBW (Libu) d TMHW (Tamahu) d THNW (Tehenu).
Tammurt n imazighen lla tella di tagut n Miṣṛa, tamurt n ibuḥbiren, amkan ghef min ixef ur sinen aṭṭas.
- iyunaniyen: tugha snen imazighn (nigh agdud n imazighn) s isem: Libyes (Ilibiyyen). Isemma yuca isem ines i Libya n yiḍa.
- Irumiyen: semman imazighn s aṭṭas n ismawen am "Numidicus" (Anumidi) d "Maures" (Immuren) d ismawen nuḍnin.
- Aâraben: ucin isem "Barbar" d "Berbes" i imazighn. Isem "Barbar" (Aberbar) izemmar ad yili d isem Arumi nigh Agrik.
Ires n Imazighn[edit]
Imazighen ssawalen tamazight jar asen, maca Tamazight ghar-s aṭṭas n tmeslayin i zi tmsebeḍa x ilsawen n awaywya am Irifiyyen ag Icelḥiyyen.
Xam tasebtert x: Tamazight.
swe_Latn kab_Latn kab_Latn shn_Mymr kab_Latn kab_Latn kab_Latn kab_Latn shn_Mymr kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn wol_Latn